ຈີນ ຈະສືບສວນ ການທຸ້ມສິນຄ້າ ສຫລ ຕີຕະຫຼາດຈີນ 
ຈີນປະກາດວ່າ ຕົນຈະທຳການສືບສວນ ກ່ຽວກັບການສົ່ງທາດ polysilicon ຂອງສະຫະລັດ ແລະເກົາຫຼີໃຕ້ ເຂົ້າໄປຂາຍຢູ່ຈີນ ໃນລາຄາຖືກເກີນໄປຫຼືບໍ່.
ຈີນກ່າວວ່າ ຕົນຈະເປີດການສືບສວນກ່ຽວກັບການນໍາເຂົ້າທາດ polysilicon ຈາກສະຫະ ລັດແລະເກົາຫລີໃຕ້ ທີ່ໃຊ້ໃນການເຮັດຜະລິດຕະພັນຮັບແສງຕາເວັນ ກະຊວງການຄ້າຂອງຈີນໄດ້ປະກາດໃນວັນສຸກນີ້ວ່າ ຕົນຈະທໍາການສືບສວນເບິ່ງວ່າ ສະຫະ ລັດແລະເກົາຫລີໃຕ້ ໄດ້ຂາຍທາດ polysilicon ເພື່ອໃຊ້ສຳຫຼັບຜະລິດໝໍ້ໄຟຮັບແສງຕາເວັນ ໃນລາຄາທີ່ຖືກເກີນໄປຫຼືບໍ່ ຢູ່ໃນປະເທດຈີນ ໃນຖະແຫຼງການອີກສະບັບນຶ່ງນັ້ນກະຊວງການຄ້າຂອງຈີນກ່າວວ່າ ຕົນຈະທໍາການສືບສວນ ກ່ຽວກັບການໃຫ້ເງິນຊ່ອຍເຫຼືອເກື້ອກູນ ຂອງສະຫະລັດ ຕໍ່ພາກສ່ວນດັ່ງກ່າວ ຮວມທັງການ ຍົກເວັ້ນພາສີ ການໃຊ້ທີ່ດີນໂດຍບໍ່ຄິດຄ່າ ແລະການໃຊ້ທຶນຫຼວງຝຶກງານ ການປະກາດທີ່ວ່ານີ້ໄດ້ມີຂື້ນຫລັງຈາກວໍຊິງຕັນໄດ້ເກັບພາສີເຄື່ອງອຸປະກອນຮັບແສງຕາເວັນ ຈາກຈີນໃນເດືອນພຶດສະພາຜ່ານມາຍ້ອນອັນທີ່ເຈົ້າໜ້າທີ່ສະຫະລັດເວົ້າວ່າ ເປັນການທຸ້ມສິນ ຄ້າເພື່ອຕີຕະຫຼາດ ປັກກິ່ງຮ້ອງການເຄື່ອນໄຫວຂອງສະຫະລັດວ່າເປັນການປົກປ້ອງຄຸ້ມຄອງ ສິນຄ້າຂອງຕົນ